open-index/open-wikipedia-markdown huggingface dataset:
Ion Sturza

**Ion Sturza** (s. 9. toukokuuta 1960) on moldovalainen liikemies ja poliitikko, joka toimi Moldovan pääministerinä 19. helmikuuta – 12. marraskuuta 1999. Hänen lyhyt kautensa päättyi epäluottamukseen koalitiolta, jonka muodostivat kommunistit, kristillisdemokraatit ja sitoututumattomat kansanedustajat. Vuonna 2015 hänet nimitettiin hallitustunnustelijaksi, mutta hän ei saanut riittävää kannatusta parlamentissa.

Sturza kuuluu moldovalaiseen aatelissukuun. Hän on ollut öljy- ja kaasuyhtiö Rompetrolin toimitusjohtaja, ja tehnyt yhteistyötä roomanialaisen mooljonäärin Dinu Patriciun kanssaa. Se myivät Rompetrolin kazakstannilaiselle valtionyhtiölle 2,7 miljoonalla eurolla. Vuonna 2007 hän perusti sijoitusyhtiön.

Sturzan nimi mainittiin veroparatiisiyhtiöistä kertovissa Panaman papereissa.

## Lähteet
Carlo Tagliabue

**Carlo Tagliabue** (12. tammikuuta 1898 Mariano Comense – 5. huhtikuuta 1978 Monza) oli italialainen oopperalaulaja, joka oli äänialaltaan baritoni.

Tagliabue opiskeli Leopoldo Gennain ja Annibale Guidottin johdolla. Hän teki oopperadebyyttinsä Amonasron roolissa Giuseppe Verdin *[[Aida]]n* esityksessä Lodissa vuonna 1922. Tagliabue lauloi La Scalassa säännöllisesti vuosina 1930–1943 ja 1946-1953. Hän esiintyi myös Teatro Colónissa vuonna 1934, Metropolitan-oopperassa 1937–1939 ja sekä Covent Gardenissa vuosina 1938 ja 1946.

Tagliabue esiintyi muun muassa Richard Wagnerin *[[Tristan ja Isolde]]n* italiankielisissä esityksissä, mutta tuli tunnetuksi varsinkin Verdin ohjelmistosta. Hän loi Basilion roolin Ottorino Respighin oopperassa *[[La fiamma]]* (1934). Viimeisen esiintymisensä Tagliabue teki vuonna 1955 La Scalassa Verdin *[[La traviata]]ssa*.

## Lähteet
Moldova 1

**Moldova 1** on moldovalaisen yleisradioyhtiön Teleradio-Moldovan ensisijainen televisiokanava. Se aloitti toimintansa ensimmäisenä kanavana televisioiden tultua Moldovaan, ja ensimmäinen lähetys julkaistiin 30. huhtikuuta 1958 klo 19:00. Neuvostoaikoina se oli Moldovan ainoa televisiokanava, jonka lähetysten kieli oli romania. Sittemmin mukaan ovat tulleet myös venäjä ja muut maan vähemmistöjen kielet. Joulukuussa 2021 kanavan uudeksi pääjohtajaksi valittiin Corneliu Durnescu.

Ohjelmistoltaan kanava on yleisluontoinen. Moldova 1 on myös vastuussa Eurovision laulukilpailun esittämisestä maassa.

## Lähteet
Jens Harald Bratlie

**Jens Harald Bratlie** (s. 22. marraskuuta 1948 Oslo) on norjalainen pianisti.

Bratlie aloitti viisivuotiaana pianotunnit Ester Skogsrudin johdolla. 8–16-vuotiaana hän sai opetusta Hans Solumilta. Bratlie teki debyyttinsä Oslossa vuonna 1965. Vuosina 1966–1968 hän sai Pariisin konservatoriossa opetusta Vlado Perlemuterilta. Vuonna 1967 hän voitti Pariisin konservatorion ensipalkinnon. Bratlien opettajiin kuuluivat myös Robert Riefling ja lyhyesti Lontoossa Ilona Kabos. Vuonna 1971 Bratlie suoritti Oslon yliopistossa opintokokonaisuuden musiikissa ja ranskan kielessä. Ensimmäiset kansainväliset soolokonserttinsa hän piti Tukholmassa ja Kööpenhaminassa vuonna 1969. Bratlie aloitti vuonna 1974 soittamisen Oslo Trion jäsenenä yhdessä Stig Nilssonin ja Aage Kvalbeinin kanssa. Hän teki kansainvälisiä kiertueita muun muassa vuonna 1972 Neuvostoliitossa ja 1970–1980-luvuilla useaan otteeseen Yhdysvalloissa.

Bratlie on keskittynyt pitkälti norjalaiseen ohjelmistoon Edvard Griegistä Trygve Madseniin. Hänen muuhun ohjelmistoonsa on kuulunut teoksia muiden muassa Franz Schubertilta, Frédéric Chopinilta, Franz Lisztiltä ja Olivier Messiaenilta. Bratlie opetti Norjan valtiollisessa musiikkikorkeakoulussa vuosina 1973–2018 ja toimi sen rehtorina vuosina 1999–2002. Professorin arvon hän sai vuonna 1994. Bratlie on pitänyt mestarikursseja Skandinaviassa, Ranskassa, Espanjassa, Yhdysvalloissa ja Etelä-Afrikassa. Hänen oppilaidensa joukossa ovat olleet Håvard Gimse ja Tor Espen Aspaas.

## Palkintoja
* Pariisin konservatorion ensipalkinto, 1967
* Riefling-palkinto, 1969
* Griegprisen, 1972
* Kritikerprisen, 1973/1974
* Spellemannprisen, 1979 (Oslo Trion kanssa)
* Spellemannprisen, 1986 (Arve Tellefsenin, Eva Knardahlin ja Aage Kvalbeinin kanssa)

## Lähteet
Dumitru Braghiș

**Dumitru Braghiș** (s. 28. joulukuuta 1957) on moldovalainen poliitikko, joka toimi  Moldovan pääministerinä 1999–2001. Ministerinvirkansa jälkeen hän on toiminut yksityisissä yrityksissä sekä suurlähettiläänä Venäjällä ja Kiinassa.

## Lähteet
Pistohiekka

**Pistohiekka** on hiekkarantainen alue Puumalan kunnassa Saimaan pohjoisosassa Lietveden rannalla. Se sijaitsee kantatie 62:n varrella noin 16 kilometriä Puumalan keskustasta Mikkelin suuntaan. 

Pistohiekka oli 1960-luvun puolivälistä saakka tunnettu leirintäalueestaan ja tanssilavastaan sekä 1970-luvulla nuorten suosimista juhannusjuhlista ja muista tapahtumista. Vuonna 1967 uudella leirintäalueella yöpyi yli 29&nbsp;000 matkailijaa, joista noin 1&nbsp;900 ulkomaalaisia.

12 hehtaarin kokoista loma-aluetta pyöritti alkuun Mikkelin Matkailu Oy ja vuodesta 1982 lähtien Suomen Matkailuliitto, joka ajautui konkurssiin vuonna 2001. Pistohiekan leirintäalue lopetettiin Suomen 1990-luvun alun lamavuosina.

Vuonna 2017 vahvistettiin Pistohiekan alueelle uusi kaava, pyrkimyksenä kehittää aluetta yrittäjävetoisesti. Alueen 18:aa tonttia vuokraavat tai myyvät matkailuyrityksille Metsähallitus ja Puumalan kunta. Kesäkuussa 2022 alueella avattiin nykyaikaista arkkitehtuuria edustava Pistohiekka Resort -lomakeskus, joka koostuu ravintolasta, saunoista ja majoitusmökeistä. Alueelle valmistui myös 14 venepaikan vierasvenesatama, jonka laituria käyttävät myös Saimaan risteilyalukset. Vuosikymmeniä katkolla ollutta leirintäaluetoimintaa jatkaa nyt Pistocamp Oy.

Pistohiekan lähellä sijaitsee rotko nimeltä Loketon onkalo.

## Lähteet
Lina Pagliughi

**Lina Pagliughi** (27. toukokuuta 1907 New York – 3. lokakuuta 1980) oli yhdysvaltalais-italialainen oopperalaulaja, joka oli äänialaltaan sopraano.

Pagliughi syntyi italialaisten maahanmuuttajien tyttäreksi New Yorkissa ja muutti kaksivuotiaana perheineen San Franciscoon. Hän esiintyi 8-vuotiaasta saakka San Franciscon suuren italialaisyhteisön tapahtumissa. Usein häntä säesti pianolla hänen siskonsa Flora. Pagliughin vanhemmat eivät toivoneet hänen suuntautuvan musiikkiuralle, mutta muuttivat mielensä Beniamino Giglin ja Luisa Tetrazzinin tunnistettua tytön lahjakkuuden. 15-vuotiaana Pagliughi muutti Milanoon, jossa opiskeli Gaetano Bavagnolin johdolla ennen oopperadebyyttiään Milanon kansallisteatterissa vuonna 1927. Roolina oli Gilda Giuseppe Verdin *[[Rigoletto]]ssa*. Pian Pagliughi esiintyi Gaetano Donizettin *[[Lucia di Lammermoor]]in* nimiroolissa Torinossa. Hän pääsi myös osallistumaan HMV:n kokonaisäänitykseen *Rigolettosta* Carlo Sabajnon johdolla.

Pagliughi meni vuonna 1929 naimisiin tenori Primo Montanarin kanssa. Hän kiersi muun muassa Etelä-Amerikassa vuonna 1928 ja Australiassa 1932. Ensimmäisen esiintymisensä La Scalassa Pagliughi teki vuonna 1930 Gildan roolissa. Italian radiossa hän esiintyi ensimmäisen kerran vuonna 1934. Hän oli uransa loppuun saakka aktiivinen radioesiintyjä. Pagliughi esiintyi myös Yhdysvalloissa, josta palasi toisen maailmansodan takia Italiaan. Hän muutti miehensä kanssa Cesenaticoon ja esiintyi aktiivisesti vuoteen 1943 saakka eri puolilla Italiaa. Vuonna 1945 Pagliughi jatkoi uraansa. La Scalassa hän teki viimeisen esiintymisensä vuonna 1947. Hän jatkoi esiintymistä muualla kunnes vetäytyi vuonna 1960. Myöhemmin Pagliughi toimi laulajien opettajana. 1960-luvun lopusta asti hän asui miehensä kanssa pysyvästi Gatteo a Maressa, josta pariskunta oli ostanut kesäasunnon jo vuonna 1940.

## Lähteet
Eino Schroderus

**Eino Schroderus** (15. joulukuuta 1880 Lapinlahti – 15. helmikuuta 1956) oli suomalainen arkkitehti, valaisinsuunnittelija ja Taidetakomo Koru Oy:n perustaja ja johtaja.

Eino Schroderus valmistui arkkitehdiksi Polyteknillisestä opistosta 1907. Samana vuonna hän perusti Taidetakomo Koru Oy:n Pietarinkadulle Helsinkiin. Taidetakomo valmisti taiteellisia valaisimia ja Schroderus itse sekä suunnitteli että valmisti niitä. Valaisimien materiaalina oli messinki ja kupari ja Schroderus suunnitteli myös erivärisiä silkkisiä varjostimia niitä varten. Taidetakomo Koru valmisti valaisimia Rautatieasemalle, presidentin linnaan sekä Pörssitaloon, Tampereen Teatteriin ja Pielaveden kirkkoon. Yritys toimi aluksi Pietarinkadulla ja sitten Mariankadulla ja myöhemmin Mikonkadulla. Takomo valmisti tilaustöinä myös muiden suunnittelijoiden valaisimia ja lisäksi valmistettiin erilaista ornamentiikkaa, heloja ja koristelaattoja. Schroderus toimitti myös Kotitaide-aikakauslehteä.

Schroderus oli vuodesta 1937 rakennushallituksessa arkkitehtinä.

Vuonna 1956 kuollut Eino Schroderus on haudattu Kulosaaren hautausmaalle.

## Suunnittelutöitä

* Topeliuksenkatu 13, Helsinki, suunnittelijat Eino Schroderus ja Elias Paalanen 
* Vaasan radioasema, Vanha Vaasa 1935 
* Oulun radioasema, Kontinkangas, Oulu 1936 
* Kuopion radioasema, Kuopio 1937 
* Sortavalan radioasema, Sortavala 1938 
* Lauttasaaren posti ja asuinrakennus, Lauttasaari, Helsinki 1952, arkkitehdit Mika Erno ja Eino Schroderus  
* Muistojen kappeli, Alavuden kirkko 1955 

### Muistomerkkejä

Schroderus suunnitteli kaksi valkoisten vapaussodan musitomerkkiä, toisen Alavudelle ja toisen Joroisiin. Molemmissa on graniittinen pylväsasetelma.

Tiedosto:Alavus 1918 muistomerkki 1.jpg|*Vapaussodan 1918 valkoisten muistomerkki*, 1921, Alavus.
Tiedosto:Isänmaan puolesta 1918 - Joroisten kirkon kirkkomaa, kellotapulin vieressä, Pieksämäentie 1 - Joroisten kk - Joroinen.jpg|*Isänmaan puolesta 1918*, 1924, Joroinen.


## Lähteet
* 

### Viitteet
Richard Karp

**Richard Karp** (s. 3. tammikuuta 1935 Boston, Massachusetts, Yhdysvallat) on yhdysvaltalainen matemaatikko ja tietojenkäsittelytieteilijä. Hän sai vuonna 1985 Turing-palkinnon, joka on tietojenkäsittelytieteen korkein kunnianosoitus.

Karp valmistui Harvardin yliopistosta matematiikan kandidaatiksi 1955, maisteriksi 1956 ja tohtoriksi 1959. Myöhemmin Karp on toiminut Kalifornian yliopisto Berkeleyssä ja Washingtonin yliopistossa. Hän perusti vuonna 2012 Simons Institute for the Theory of Computing -instituutin ja hän toimi sen johtajana vuoteen 2017 asti.

## Lähteet
Tammisairaala

**Tammisairaala** on Helsingin Meilahden sairaala-alueella sijaitseva HUS-yhtymän sairaala Uudenmaan alueen potilaille, jotka tarvitsevat silmäsairauksien erikoissairaanhoitoa.

Sairaalassa on yli 200 polikliinistä vastaanottotilaa, 15 leikkaussalia ja 12-paikkainen vuodeosasto sekä lounaskahvila-ravintola. Sairaalan kellarikerroksessa on pysäköintihalli. Potilaiden saattoliikenne ohjataan myös autohalliin. Sairaala aloitti toimintansa 12. toukokuuta 2025.

Sairaala sijaitsee Paciuksenkadun ja Zaidankadun välissä, lähellä Iho- ja allergiasairaalaa. Pääsisäänkäynti sijaitsee osoitteessa Paciuksenkatu 8 Helsinki.

Rakennushankkeen pääurakoitsija on YIT ja pääsuunnittelijat ovat Arkkitehtitoimisto Tähti-Set Oy ja UKI Arkkitehdit Oy. Sairaalarakennuksen laajuus on 36 765 brm². Rakennus valmistui marraskuussa 2024.

## Lähteet
Niilo Nylander

**Niilo Nylander** (1. toukokuuta 1864 Tornio – 24. helmikuuta 1934 Kemi) oli suomalainen Kemissä vaikuttanut kauppias ja laivanvarustaja.

Nylander muutti 17-18-vuotiaana Torniosta Kemiin ja meni kauppias Matti Pruntsin palvelukseen juoksupojaksi.  Hän kohosi sittemmin liikkeen konttoristiksi ja osti itselleen talon Pakkahuoneenkadun varrelta Kemistä. Nylander perusti sitten oman kauppaliikkeen Kemiin ja hän harjoitti ennen rautatien valmistumista Kemiin suurta jauhojen tukkukauppaa Peräpohjolassa. Nylander harjoitti myös kalastusta ja vuokrasi pitkiksi ajoiksi Simon ja Kemin lohikymmenykset. Hän hankki yhdessä K. E. Castrenin kanssa hinaaja-aluksia, joilla he suorittivat hinauksia sekä suomalaisille että ulkomaisille puutavarayhtiöille. Nylander harjoitti myös matkustajalaivaliikennettä Kemin ja Tornion välillä. 

Nylander oli mukana perustamassa Pohjolan Osake-Pankkia ja hän oli pankin Kemin konttorin valvojana ja apulaisjohtajana konttorin perustamisesta lähtien. Nylander oli Kemin kaupunginvaltuuston jäsenenä 1917-1920 ja useita vuosia kaupungin rahatoimikamarin jäsenenä. Nylander oli myös muun muassa Kemin kaupungin kiinteistöjen tarkastajana 10 vuoden ajan. Hän kuului Kemin säästöpankin isännistöön ja oli perustamassa Kemin Suomalaista Klubia ja raittiusseura Toivoa.

1900-luvun alussa Nylander osallistui vuonna 1905 SS John Grafton-laivalla maahan salakuljetettujen aseiden vastaanottoon Möylynkarilla. Hän joutui sen vuoksi vangituksi mutta onnistui pakenemaan Ruotsiin, josta hän palasi Suomeen vuoden 1905 suurlakon jälkeen.

Nylander tunnettiin Pohjois-Suomessa ravikilpailumiehenä. Ensimmäisen hevosensa hän hankki 1880 Oulun markkinoilta ja ensimmäisen ravikilpailussa menestyneen hevonsensa Hilpurin hän osti 1894. Muita tunnettuja Nylanderin omistamia ravihevosia olivat Linnunpoika II, Villi ja Yrjön-Pöly. Menestyksekkäin Nylanderin hevosista oli Yrjö, jonka hän osti 1904 Oulunkylän kilpa-ajoissa 1&nbsp;800 markan hinnasta. Nylander ajoi tällä hevosella noin 50 palkintoa eri kilpailuissa, suurin osa oli I palkintoja.

Niilo Nylander kuoli helmikuussa 1934 Karihaaran sairaalassa sairastettuaan pidemmän aikaa. Nylanderin poika oli Kemin ensimmäinen kaupunginjohtaja Olli Nylander.

## Lähteet
Vähä-Pullola

**Vähä-Pullola** on kylä Salon kaupungin Muurlassa. Kylä sijaitsee Muurlan länsilaidalla Muurlanjoen varrella vanhan kunnanrajan tuntumassa.

Vähä-Pullolan kyläalue ulottuu Raudanmäeltä Muurlanjoelle. Alue rajoittuu etelässä Muurlanjokeen, lännessä Pukkilan kartanon maihin ja pohjoisessa ja idässä Pullolaan. Kylän keskus on Vähä-Pullolan kartano, joka sijaitsee näkyvällä paikalla Tuohituntien ja Noppilantien risteyksessä. Vähä-Pullolan asutus on hajallaan kylää halkovien teiden varsilla ja muodostaa selkeän historiallisen kokonaisuuden. Kylässä on suuri ratsastustalli ja -koulu.

Muurlanjoen varrelta on löytynyt useita kivikautisia asuinpaikkoja, myös Vähä-Pullolan alueelta. Muurlanjoki laski ennen Vähä-Pullolan kohdalla Alasjärveen, joka kuivattiin 1800-luvun alkupuoliskolla. Entisen järven alue tapaa edelleen tulvia. Varsinainen Vähä-Pullolan kylä on perustettu vasta myöhäiskeskiajalla. Vuoden 1540 veroluettelon mukaan Vähä-Pullolassa oli kolme taloa. Vähä-Pullola oli osa Muurlan läänin veropitäjää, josta kylä liitettiin 1600-luvulla osaksi Uskelaa. Vähä-Pullolan kartano on muodostettu kylän taloista vuonna 1652 ja se sai säterivapauden pari vuotta myöhemmin. Kartano palautettiin kruunulle 1683 ja siitä tuli ratsutila. Tila ostettiin perinnöksi vuonna 1791.

1920-, 1930- ja 1940-luvuilla kartanosta lohkottiin useita pientiloja. Näistä osa on edelleen jäljellä. Muurlan kunnan entinen maauimala sijaitsi Vähä-Pullolassa.

## Lähteet
Witches’ Brew

**Witches’ Brew** (kulkee myös nimellä *Which Witch Is Which?*) on vuonna 1980 ensi-iltansa saanut Richard Shorrin ohjaama yhdysvaltalainen kauhukomediaelokuva, jonka pääosissa ovat Richard Benjamin, Teri Garr ja Lana Turner. Elokuva perustuu Fritz Leiberin vuonna 1943 julkaistuun romaaniin *[[Noitavaimo]]*, jonka pohjalta Shorr ja Syd Dutton laativat elokuvan käsikirjoituksen. *Witches’ Brew* on Leiberin romaanin kolmas filmatisointi.

Vuonna 1978 kuvattu *Witches’ Brew* sai ensi-iltansa Yhdysvalloissa 31. lokakuuta 1980. Elokuva jäi Lana Turnerin viimeiseksi elokuvaksi.

## Juoni

*Witches’ Brew* kertoo professorien vaimoista, jotka harjoittavat noituutta edistääkseen aviomiestensä urapolkuja.

## Näyttelijät

## Lähteet

## Aiheesta muualla

* ''Witches’ Brew'' katsottavissa YouTubessa
Juniper

**Juniper** voi tarkoittaa seuraavia:
* *[[Juniper (albumi)|Juniper]]*, Linda Fredrikssonin esikoisalbumi
* Juniper Networks, verkkolaitteistojen valmistaja
* HMS Juniper (T123), brittiläinen sotalaiva
Adalberto Álvarez

**Adalberto Cecilio Álvarez Zayas** (22. marraskuuta 1948 Havanna – 1. syyskuuta 2021 Havanna) oli kuubalainen sonmusiikin lauluntekijä ja yhtyeenjohtaja. Hänestä on käytetty nimitystä "El Caballero del Son".

Álvarez varttui Camagüeyssa. Hänen vanhempansa olivat muusikot Enrique Álvarez ja Rosa Zayas. Álvarez opiskeli Kuuban kansallisessa taidekoulussa vuosina 1966–1972 ja opetti Camagüeyn maakunnallisessa taidekoulussa vuosina 1973–1978. Hän perusti vuonna 1978 Rodulfo Vaillantin ehdotuksesta Son 14 -yhtyeen. Toinen tunnettu Álvarezin yhtye oli Adalberto Álvarez y su Son, joka teki ensimmäisen esiintymisensä vuonna 1984. Hänen ensimmäinen hittinsä oli "A Bayamo en coche" (1979). Muihin suosittuihin kappaleisiin kuuluvat "El regreso de Maria" ja "¿Y qué tú quieres que te den?". Álvarezin kappaleita levyttivät eri salsa- ja merengueyhtyeet sekä sellaiset esiintyjät kuin Juan Luis Guerra, El Gran Combo de Puerto Rico ja Oscar D'León.

Álvarez yhdisteli musiikissaan perinteistä son-tyyliä modernimpiin latinalaisamerikkalaisiin tanssimusiikin tyyleihin. Hän teki Kuuban lisäksi esiintymisiä muun muassa Venezuelassa ja Yhdysvalloissa. Álvarez sai Kuuban kansallisen musiikkipalkinnon, Distinción por la Cultura Nacionalin, Félix Varelan ritarikunnan arvon ja useita Cubadisco-palkintoja. Vuosina 2013–2018 Álvarez istui Kuuban kansalliskokouksessa Camagüeyn edustajana. Hän oli myös santeríauskonnon pappi. Hän kuoli sairaalassa Havannassa COVID-19-infektion komplikaatioihin.

## Lähteet
Salată de boeuf

**Salată de boeuf** () on Moldovassa ja Romaniassa syötävä salaatti. Sitä syödään lähtökohtaisesti lisukkeena erityisesti juhlissa kuten jouluna ja pääsiäisenä. Salaatin uskotaan olevan peräisin 1860-luvulta ja muunnos venäläisen keittiön Olivier-salaatista. Sitä tehdään sekä kotikeittiöissä että hienissa ravintoloissa.

Salaatti valmistetaan säilötyistä vihanneksista, naudanlihasta ja majoneesista. Osa vihanneksista voi myös olla tuoreita tai keitettyjä.

## Lähteet
Ghenadie Ciobanu

**Ghenadie Ciobanu** (s. 1957 Edineț) on moldovalainen säveltäjä ja poliitikko.

Ciobanu opiskeli pianonsoittoa Moskovan Gnesin-musiikkiakatemiassa ja valmistui vuonna 1982. Sävellysopinnoistaan Chisinaun Gavriil Musicescu -valtionkonservatoriossa hän valmistui vuonna 1986. Hänellä on filosofian tohtorin oppiarvo. Ciobanun tuotannon joukossa on oopperaa, sinfonista musiikkia, kamarimusiikkia, kuoroteoksia ja elokuvamusiikkia. Hänen teoksiaan on esitetty lukuisissa maissa eri maanosissa, myös kansainvälisillä festivaaleilla. Ciobanu perusti Chisinaun Uuden musiikin päivät -festivaalin ja Ars poetica -kokoonpanon. Hän toimi Moldovan säveltäjä- ja musiikkitieteilijäliiton puheenjohtajana vuosina 1990–2012. Vuonna 1993 hänestä tuli myös Moldovan nykymusiikkiliiton puheenjohtaja. Ciobanu on juontanut lukuisia ohjelmia radiossa.

Ciobanu on opettanut entisessä opinahjossaan Gavriil Musicescu -valtionkonservatoriossa (myöhemmin Academia de Muzică, Teatru și Arte Plastice). Hän on saanut Romanian tähden ritarikunnan komentajan arvon (2000), Moldovan tasavallan kansallispalkinnon (1998) ja monia muita tunnustuksia. Vuosina 1997–2001 Ciobanu toimi Moldovan kulttuuriministerinä. Vuosina 2010–2011 ja 2011–2014 hän oli maan parlamentin jäsen.

## Lähteet
Antti Savela

**Antti Savela** (s. 26. helmikuuta 1967 Haapajärvi) on suomalainen juristi, joka toimii Itä-Suomen hovioikeuden presidenttinä.

## Elämä ja ura
Savela opiskeli oikeustiedettä Lapin yliopistossa, josta hän valmistui oikeustieteen kandidaatiksi vuonna 1993, ja historiaa Jyväskylän yliopistossa, josta hän valmistui humanististen tieteiden kandidaatiksi vuonna 1992 ja filosofian maisteriksi vuonna 2001. Hän sai varatuomarin arvon vuonna 1995 auskultoituaan Rovaniemen käräjäoikeudessa.

Savela on toiminut Rovaniemen hovioikeuden viskaalina vuosina 1995–1998, korkeimman oikeuden esittelijänä ja oikeussihteerinä, Oulun käräjäoikeuden hallintopäällikkönä vuosina 1998–2004, Kuusamon käräjäoikeuden käräjätuomarina vuosina 2004–2006, Oulun käräjäoikeuden käräjätuomarina ja osastonjohtajana vuosina 2006–2013, Kemi-Tornion käräjäoikeuden laamannina vuosina 2013–2016 sekä Oulun käräjäoikeuden laamannina vuosina 2016–2020. Savela nimitettiin Itä-Suomen hovioikeuden presidentiksi joulukuusta 2020 alkaen. Hän on myös perustanut oman lakiasiaintoimiston vuonna 1995. 

Savela on ollut Tuomioistuinviraston johtokunnan jäsenenä. Hän on toiminut Suomen Asianajajaliiton valvontalautakunnan jäsenenä ja varajäsenenä sekä rikosasioiden sovittelun neuvottelukunnan jäsenenä ja varajäsenenä. Savela on myös toiminut vuodesta 2012 lähtien kirkolliskokouksen jäsenenä vanhoillislestadiolaisen Kristillisten perusarvojen puolesta -yhdistyksen ehdokaslistalta valittuna. Hän on toimininut kirkolliskokouksen lakivaliokunnan puheenjohtajana ja puhemiesneuvoston jäsenenä sekä vuonna 2015 perustetun kirkon tulevaisuuskomitean puheenjohtajana.

Savolan isä oli vanhoillislestadiolainen saarnaaja Voitto Savela.

## Lähteet
Paulin Soumanou Vieyra

**Paulin Soumanou Vieyra** (30. tammikuuta 1925 Porto Novo, Ranskan Dahomey – 1987 Pariisi) oli beniniläinen elokuvan tekijä, joka on mainittu afrikkalaisen elokuvan pioneeriksi.

Ranskan miehityksen aikana afrikkalaisilta kiellettiin pitkään elokuvien tekeminen siirtomaissa. Eräs ensimmäisistä afrikkalaisista elokuvista, *[[Afrique sur Seine]]* () syntyi Pariisissa vuonna 1955 opiskelijoiden toimesta. Eräs heistä oli Paulin Soumanou Vieyra. Vieyra opiskeli elokuvan telemistä Pariisissa. Hän palasi Senegaliin, jossa teki runsaasti dokumenttielokuvia tiedotusministeriölle Dakarissa.

Vieyra syntyi Porto Novossa perheeseen, joka kuului Dahomeyn ”brasilialaisiin”. Hän sai koulutuksen elokuvan tekemiseen Ranskassa. Vieyra oli senegalilaisen elokuvan ja uutispalvelun johtaja ja päätoimittaja vuosina 1957–1972, jolloin hän tuotti lukuisia elokuvia.

Hänen elämänsä ja elokuvansa paljastavat négritude-liikkeen innoittamana afrikkalaisesta diasporasta lähtöisin olevan elokuvantekijän, jonka elokuvat kuuluvat mustaan atlanttiseen kulttuuriperintöön.

## Lähteet
Romanian kielen päivä

**Romanian kielen päivä** () on vuosittain 31. elokuuta vietettävä teemapäivä romanian kielen kunniaksi.

Moldovassa teemapäivää on juhlittu jo vuodesta 1990 lähtien. Moldovan SNT:n korkein neuvosto päätti 31. elokuuta 1989, että moldovan kielestä tulisi neuvostotasavallan kansalliskieli ja samalla kyrilliset aakkoset korvattiin latinalaisilla. Mutta koska maassa ei ole haluttu ottaa kantaa siihen, onko kielen nimi moldova vai romania, teemapäivän nimi muutettiin vuonna 1994 muotoon "meidän kielemme päivä" (). Maaliskuussa 2023 Moldovan parlamentti päätti kuitenkin muuttaa päivän nimeen nykyiseen muotoonsa, ja maassa juhlittiin nimenomaan romanian kielen päivää ensimmäisen kerran 31. elokuuta 2023.

Romaniassa sai alkunsa vuonna 2011, kun joukko Romanian edustajainhuoneen jäseniä teki senaatille aloitteen, jolla elokuun 31. päivästä tehtäisiin virallisesti romanian kielen päivä. Tämän taustalla oli jo aiemmin saman vuonna ulkomailla asuvien romanialaisten ilmoitus alkaa juhlia kielen päivää kyseisellä päivämäärällä. Lakialoite meni läpi Romanian parlamentin molemmissa kamareissa, ja presidentti Traian Băsescu vahvisti lain 13. maaliskuuta 2013. Lain mukaan teemapäivää voivat viettää julkisen sektorin toimijat sekä Romanian suurlähetystöt järjestämällä opettavaisia ja romanian kieltä ylentäviä kulttuuritapahtumia.

Päivä on yleinen vapaapäivä Moldovassa, muttei Romaniassa.

## Lähteet
Kirovin piiri (Donetsk)

**Kirovin piiri** () on yksi Ukrainan Donetskin yhdeksästä hallinnollisesta alueesta (kaupunkipiiristä). Piirin pinta-ala on 67,1 neliökilometriä. Piiri on nimetty vallankumousjohtaja, bolševikki Sergei Kirovin mukaan. 

Donetskin kaupunki ja sen Kirovin piiri oli 2024 alussa, kuten on ollut Itä-Ukrainan sodasta vuodesta 2014 lähtien,  Venäjän tai sen nukkevaltion sotilaallisesti kontrolloimaa, ja siten Ukrainan laillisen hallinnon ulkopuolista aluetta. Sotaisuuksien vuoksi on syntynyt useaan otteeseen siviiliuhreja piirin alueella.

Piirin väestöarvio oli noin 162&nbsp;900 ihmistä., tai 168&nbsp;046 (2001) tai 169&nbsp;531 (VL 1989).

Kirovin piiri sijaitsee Donetskin kaupungin länsiosassa. Pohjoisessa Kirovin piirin naapurina on Donetskin Kuibyševin piiri, idässä Leninin piiri ja lounaassa Petrovskin piiri. Lännessä kaupunkipiirin rajoittuu Donetskin alueen Pokrovskin piiriin, josta esimerkiksi Krasnohorivkan kaupunki (14&nbsp;666 as., 2022) sijaitsee noin 5 kilometrin etäisyydellä Kirovin piirin länsipuolella. Venäjän hyökkäyssodan heikentämän rintamaseutujen turvallisuustilanteen samoin kuin hiilikaivosteollisuuden vähittäisen taantuman vuoksi vuoksi väkilukuarviot lienevät ylisuuria vuoden 2024 alun tilanteessa.

Piirin alueella sijaitsevat muun muassa:
* Ruttšenkoven rautatieasema
* useita kaivoksia


Рутченково 2010 - panoramio.jpg|Ruttšenkoven rautatieasema
На улице В.Терешковой - panoramio.jpg|Kerrostaloja Kirovin piiri Tekstylnykin osa-alueella.
2011-май - panoramio.jpg|Näkymä Kirovin piiristä.
Бирюзова и шахта Скачинского - panoramio.jpg|Akateemikko Aleksandr Skotšinskin mukaan nimetty hiilikaivos.
Донецкий коксохим - panoramio (1).jpg|Donetskin koksitehdas.


## Lähteet

## Aiheesta muualla

* Kirovin piirin rajat Open Street Map -kartalla (OSM)  (openstreetmap.org)
Tarpeenmukainen hoito

**Tarpeenmukainen hoito ry (lyhennettynä TaHo ry)** on vuonna 2016 perustettu valtakunnallinen mielenterveystyön vapaaehtois- ja kansalaisjärjestö. Yhdistyksen tarkoituksena on parantaa hoidon laatua sekä laajentaa yhteiskunnallista keskustelua mielenterveyteen liittyvistä asioita. 
 
Yhdistys suhtautuu kriittisesti mielenterveystyön biolääketieteelliseen lähestymistapaan, psykiatriseen diagnoosijärjestelmään ja hoidon lääkekeskeisyyteen. Taustalla vaikuttaa avoimen dialogin hoitomalli sekä yhdistyksen jäsenten kokemukset psykiatrisesta hoidosta.

Yhdistyksen mukaan psyykkiset ongelmat eivät ole biologisia häiriöitä tai aivosairauksia, vaan usein elämäntilanteeseen liittyviä reaktioita. Psykiatristen diagnoosien validiteetti nähdään heikkona. Yhdistys pyrkii vahvistamaan ihmisten itsemääräämisoikeutta psykiatrisen hoidon piirissä. Potilaalla tulisi olla mahdollisuus valita tehokas, näyttöön perustuva lääkkeetön hoitotapa.
 
Yhdistyksellä on tapaamisia pääkaupunkiseudulla ja etäyhteyksin toteutettuina. Se on järjestänyt myös avoimia yleisöluentoja ja keskustelutilaisuuksia.
 
## Lähteet
1. https://madinfinland.org/
Ulefoss

**Ulefoss** on taajama Nomen kunnassa Telemarkin läänissä Norjassa ja kuntansa hallinnollinen keskus. Se sijaitsee Norsjø-järven rannalla. Taajaman pinta-ala on 2,3 neliökilometriä ja asukasluku 2&nbsp;299 vuonna 2023.

Ulefoss tunnetaan teollisuudestaan, joka on saanut virtaa samannimisestä koskesta Eidselva-joessa. Rautatehdas Ulefos Jernværk on Norjan vanhin toiminnassa oleva teollisuuslaitos. 

Ulefoss kraftverk Cappelen.JPG|Ulefossin vesivoimala
Høst Hovedgaarden.JPG|Ulefosin kartanon päärakennus on Norjan merkittävimpiä klassistisen arkkitehtuurin edustajia.
Holla Kirke.JPG|Hollan kirkko

## Lähteet

## Aiheesta muualla
Bjervamoen

**Bjervamoen** (tunnetaan myös nimellä **Lunde**) on taajama Nomen kunnassa Telemarkin läänissä Norjassa. Taajaman pinta-ala on 1,6 neliökilometriä ja asukasluku 1&nbsp;524 vuonna 2023.
## Lähteet

## Aiheesta muualla
Kanalen

**Kanalen** on norjalainen vuonna 2001 perustettu paikallislehti, jonka kotikunta on Nome. Lehti ilmestyy paperisena torstaisin.
## Lähteet

## Aiheesta muualla
* Lehden verkkosivut
Lunden kirkko (Nome)

**Lunden kirkko** () on Nomen kunnassa Telemarkin läänissä Norjassa sijaitseva puinen pitkäkirkko vuodelta 1872.
## Lähteet

## Aiheesta muualla
Autorata

**Autorata** on lasten leikkikalu. Esimerkkejä perinteisistä sähköautoradoista on Scalextricin valmistamat autoradat. Ura-autot ovat yksi esimerkki sähköautoradoista. Ensimmäinen kaupallinen sähköautotata (tarkemmin ottaen slot-auto) tuli markkinoille 1912.

## Lähteet
Romnesin kirkko

**Romnesin kirkko** () on Nomen kunnassa Telemarkin läänissä Norjassa sijaitseva kivinen pitkäkirkko 1100-luvulta.
## Lähteet

## Aiheesta muualla
Ulefosin kartano

**Ulefosin kartano** () sijaitsee Nomen kunnassa Telemarkin läänissä Norjassa. Sen päärakennus valmistui vuonna 1807 Niels Aallille ja edustaa empireä.
## Kuvia

Ulefos Hovedgaard.jpg|Sisäänkäynti ja Niels Aallin rintakuva
Himmelseng på Ulefos Hovedgaard.jpg|Sänky

## Lähteet

## Aiheesta muualla

* Telemark Museum
Kuibyševin piiri (Donetsk)

**Kuibyševin piiri** () on yksi Ukrainan Donetskin yhdeksästä hallinnollisesta alueesta (kaupunkipiiristä). Kaupungin luoteisosassa sijaitsevan piirin pinta-ala on 51 neliökilometriä. Piiri on nimetty neuvostoliittolaisen poliitikon Valerian Kuibyševin mukaan. 

Donetskin kaupunki ja sen Kuibyševin piiri oli 2024 alussa ja jo vuodesta 2014 Venäjän miehittämää, ja siten Ukrainan laillisen hallinnon ulkopuolista aluetta.

Piirin väestöarvio oli noin 106&nbsp;000 ihmistä, tai 118&nbsp;157 (2001) tai 132&nbsp;854 (VL 1989).

Kuibyševin piiri sijaitsee Donetskin kaupungin luoteisosassa. Kuibyševin piirin naapurina on Donetskin Kiovan piiri pohjoisessa, Vorošilovin piiri idässä, Leninin piiri kaakossa ja Kirovin piiri lounaassa. Lännessä kaupunkipiirin rajoittuu Donetskin alueen Pokrovskin piiriin.

Kuibyševin piirin alueella on teollisuutta, ja ...
(kesken)


Куйбышевский район Донецка 042.jpg|Kuibyševin piirin kulttuuritalo
Donetsk topaz.jpg|Topazin toimitiloja.
Апрель 2011 - panoramio (4).jpg|Erään hiilikaivoksen kaivosjäteharjanne ja ympäröivää kaupunkia.


## Lähteet

## Aiheesta muualla

* Kuibyševin piirin rajat Open Street Map -kartalla (OSM)  (openstreetmap.org)
Kirovin piiri

**Kirovin piiri** voi tarkoittaa seuraavia:

* Kirovin piiri, hallinnollinen piiri Pietarissa Venäjällä
* Kirovin piiri, kunnallishallinnollinen piiri Pohjois-Ossetia-Alanian tasavallassa Venäjällä
* Kirovin piiri, piiri Kalugan alueella Venäjällä
* Kirovin piiri, piiri Stavropolin aluepiirissä Venäjällä
* Kirovin piiri, kaupunkipiiri Donetskissa Ukrainassa.
Norsjø

**Norsjø** on Telemarkin läänissä Norjassa sijaitseva järvi, jonka pinta-ala on 58 neliökilometriä.
## Katso myös
* Telemarkin kanava
## Lähteet

## Aiheesta muualla
Telemarkin kanava

**Telemarkin kanava** () on Telemarkin läänissä Norjassa sijaitseva kanava, joka kulkee Skienistä Daleniin. Kanavan pituus on 105 kilometriä ja se valmistui kokonaisuudessaan vuonna 1892. Skienin ja Norsjø-järven välinen osuus avattiin jo vuonna 1861. Kanavaan kuuluu 18 sulkua. Kanavassa järjestetään kesäisin risteilyjä. Vuonna 1994 kanava sai Europa Nostra -mitalin.

Map of Telemarkskanalen.jpg|Kanavan reitti kartalla

## Lähteet

## Aiheesta muualla
Fleur van Dooren

**Fleur van Dooren** (26. tammikuuta 1989 – helmikuu 2024) oli alankomaalainen maahockeyn pelaaja, joka pelasi HC Rotterdamissa, Pinokessa ja Alankomaiden naisten maahockeymaajoukkueessa. Hänestä tuli nuorten maailmanmestari vuonna 2008 ja hän voitti pronssia Champions Trophy -turnauksessa. Hän pelasi kaksitoista vuotta Hoofdklassessa, Alankomaiden korkeimmassa maahockeyliigassa, ja hän pelasi myös Uuden-Seelannin kansallisessa maahockeyliigassa.

Van Doorenilla oli kahdeksan vuoden ajan vakava masennus, joka paheni hänen äitinsä kuoleman jälkeen. Hän kuoli 35-vuotiaana helmikuussa 2024 eutanasian kautta.  Hänen isänsä ja sisarensa olivat hänen kanssaan hänen viimeisinä hetkinä.

## Lähteet
Concussion

**Concussion** on Peter Landesmanin ohjaama draamaelokuva vuodelta 2015. Elokuva kertoo Will Smithin esittämästä patologista, joka tutkii toistuvia iskuja päähänsä amerikkalaisissa jalkapallo-otteluissa saaneen NFL-pelaajan kuolinsyytä ja löytää sen johdosta uuden sairauden, kroonisen traumaperäisen enkefalopatian.

## Lähteet
Eurooppatie E372

**Eurooppatie E372** on noin 367 kilometriä pitkä eurooppatie. Tien lähtee luoteessa Puolan Varsovasta ja sen päätepiste on Ukrainan Lviv.

## Reitti
Varsova - Otwock - Lublin - Piaski - Krasnystaw - Zamość - Tomaszów Lubelski - Hrebenne - Rava-Ruska - Žovkva - Lviv.

Eurooppatie E372:n varren kaupungeista suurimpia ovat Varsova, Lublin ja Lviv.

Kansainvälinen rajanylityspaikka Hrebenne (Puola) - Rava-Ruska (Ukraina) avatiin vuonna 2008. 

Zyrzyn.jpg|Moottoriliikennetie S12 muodostaa osan eurooppatietä E372. Kuva läheltä Zyrzynin kaupunkia, Varsovaan kaakkoon, noin 47 kilometriä Lublinin keskustasta luoteeseen.
European route E372 - towards Lublin.jpg|Näkymä Varsovan ja Lublinin väliltä.
TrasaV2016.jpg|Lublinin lähellä eurooppatie E372 seuraa moottoriliikenneteitä S12 ja S17.
2024-01 Truck Queue on E372 near the Polish border point Hrebenne.jpg|Ukrainaan pääsyä odottavia rekkoja jonossa 2-3 kilometriä ennen Puolan Hrebennen raja-asemaa, tammikuussa 2024.
2024-01 E372 - M09 - in Rava-Ruska, Lviv area, Ukraine towards Polish border - cropped.jpg|Näkymä Ukrainan valtatieltä M09 Rava-Ruskassa Lvivin alueella, tammikuussa 2024.
2024-01 E372 - M09 - in Zhovkva, Lviv area, Ukraine towards Rava-Ruska - cropped.jpg|Aamu valtatiellä Lvivin alueen Žovkvan lähellä Ukrainassa.


## Lähteet

## Aiheesta muualla
The Lookout

**The Lookout** on Scott Frankin ohjaama draamaelokuva vuodelta 2007. Elokuvassa Joseph Gordon-Levittin esittämä Chris Pratt on saanut auto-onnettomuudessa aivovamman ja toimii pankissa öisin vahtimestarina. Eräänä päivänä Chris tapaa miehen, joka houkuttelee hänet mukaan suunnitelmaan kyseisen pankin ryöstämiseksi ja Chris joutuu tekemään ratkaisemaan osallistumisestaan siihen.

## Lähteet
Bermudan kolmio (televisio-ohjelma)

**Bermudan kolmio** oli suomalainen vuosina 1998–1999 MTV3-kanavalla esitetty keskusteluohjelma. Ohjelmaa esitettiin lauantai-iltaisin joka toinen viikko. Viimeinen ohjelma esitettiin 17. huhtikuuta 1999.

Ohjelmaa juonsi toimittaja Petteri Väänänen. Ohjelmassa haastateltiin muun muassa Suomen romanikulttuurin jäseniä ja julkisuuden henkilöitä, kuten muun muassa kirjailija Anita Konkkaa, kapellimestari Okko Kamua, ja näyttelijä Pirkka-Pekka Peteliusta.

## Lähteet
Bermudan kolmio (täsmennyssivu)

**Bermudan kolmio** voi tarkoittaa muun muassa seuraavia:

* Bermudan kolmio, maantieteellinen alue
* *[[Bermudan kolmio (televisio-ohjelma)|Bermudan kolmio]]*, suomalainen keskusteluohjelma
* *[[Bermudan kolmio (elokuva)|Bermudan kolmio]]*, vuonna 1981 valmistunut yhdysvaltalainen elokuva
* ”Bermudan kolmio”, Popeda-yhtyeen kappale vuodelta 2011

## Katso myös
* *[[Bermudan kolmion salaisuus]]*, vuonna 1978 valmistunut espanjalais-italialainen elokuva
Bogdan II

**Bogdan II**  (1409 – 1451) oli moldovalainen ylimys, joka hallitsi Moldovan ruhtinaskuntaa vuosina 1449–1451. Hän nousi valtaan voitettuaan Siret-joen taistelussa edeltäjänsä Alexăndrelin. Alexăndrel pakeni Puolaan ja Bogdan asettui Suceavan linnaan. Alexăndrel yritti useita kertoja päästä takaisin valtaan puolalaisten tuella, mutta Bogdan liittolaisineen voitti kaikki yhteenotot. Bogdan murhattiin juhlissa Reusenin kylässä lokakuussa 1451. Syyllinen murhaan oli hänen veljensä, Petru III Aron.

## Lähteet
Kenttäsusikki

**Kenttäsusikki** (*Pardosa lugubris*) on susihämähäkkien sukuun *Pardosa* kuuluva juoksuhämähäkkilaji .

Kenttäsusikki  on hyvin yleinen laji Suomessa (ja koko Euroopassa). Se viihtyy avoimilla paikoilla ja metsissä. Kenttäsusikkia voi tarkkailla esimerkiksi useimmilla pihoilla.

## Lähteet

## Aiheesta muualla
* Araneae-sivusto
Keltajalkasusikki

**Keltajalkasusikki** (*Pardosa fulvipes*) on susihämähäkkien sukuun *Pardosa* kuuluva juoksuhämähäkkilaji .

Naaraan vartalo on 5–6 mm pitkä, koiraan vähän pienempi. Vartalo on tummanruskea, kiiltävä, hyvin lyhytkarvainen, jalat vaalean kellertävät.

Keltajalkasusikkeja on tavattu Pohjois-, Keski- ja Itä-Euroopassa, mutta ei Saksan ja Italian länsipuolella.

## Lähteet

## Aiheesta muualla
* video parittelukäyttäytymisestä
* iNaturalist
Heikki Helanterä

**Heikki Helanterä** (s. 1974) on suomalainen biologi. Hän väitteli tohtoriksi vuonna 2004 Helsingin yliopiston bio- ja ympäristötieteellisessä tiedekunnassa evoluutiobiologian alalta aiheenaan muurahaisten sosiaalinen evoluutio.

Helanterä työskentelee Oulun yliopistossa evoluutiobiologian ja genomiikan professorina ekologian ja genetiikan tutkimusyksikössä. Helanterä on Ötökkäakatemian perustajajäsen ja toimii edelleen seurassa aktiivisena. Helanterä tutkii ryhmineen etupäässä Formica-suvun muurahaisten evoluutiota ja ekologiaa genetiikan, käyttäytymiskokeiden ja matemaattisten mallien avulla.

Helanterän, Sanja Hakalan ja Jonna Kulmunin Luonnon Tutkija -lehdessä julkaistu artikkeli ”Evoluutio vaikuttaa muurahaisten tulevaisuudennäkymiin” oli Vuoden Tiedekynä -palkintoehdokkaana 2024.

## Kirjallinen tuotanto
* Katja Bargum & Heikki Helanterä: *Suuri suomalainen muurahaiskirja*, Minerva, 2019. .

## Lähteet

## Aiheesta muualla
* Ötökkäakatemian verkkosivut
Valkohelmikki

**Valkohelmikki** (*Enoplognatha ovata*) kuuluu pallohämähäkkien heimoon *[[Pallohämähäkit|Theridiidae]].* Se kutoo kolmiulotteisen verkon, jonka avulla se saalistaa. Lisäksi valkohelmikit kulkevat öisin metsästysretkillä ja syövät avuttomia kohmeisia hyönteisiä.

## Kuvia

Tiedosto:Enoplognatha ovata female spider in her web.jpg|Valkohelmikkinaaras kolmiulotteisen verkkonsa keskellä.
Tiedosto:Enoplognatha ovata male spider.jpg|Valkohelmikki (Enoplognatha ovata), koiras


## Lähteet

## Aiheesta muualla

* araneae
* laji.fi
Kivikkosiimahäntä

**Kivikkosiimahäntä** (*Dilta hibernica*) on noin 11 mm pitkä siimahäntäisiin kuuluva hyönteislaji, joka esiintyy tavallisesti lehtojen ja tuoreiden kankaiden karikekerroksessa kivien ja sammalten seassa. Kivikkosiimahännän voisi sekoittaa toiseen Suomessa tavattavaan siimahäntäislajiin, rantasiimahäntään. 

## Ulkonäkö
Kivikkosiimahännän eteenpäin osoittavat verkkosilmät ovat tummat, leveyttään pidemmät ja laatikkomaiset sekä keskeltä yhtyneet. Verkkosilmien vieressä niiden alakulmassa on pyöreähköt pistesilmäryhmät (ocelli). Tuntosarvet ovat pitkät, vahvat ja suomupintaiset. Ruumis on lieriömäinen ja suomupeitteinen, keskiruumis on muuta ruumista korkeampi.

## Lähteet
Mustamurkukki

**Mustamurkukki** (*Lasaeola tristis*) on pallohämähäkkien (*Theridiidae*) heimoon kuuluva hämähäkki. Se saalistaa ravinnokseen muurahaisia muutamasta tahmeasta seitistä koostuvalla ansalla. 

Koiraan ruumiin pituus on 2,5–3,2 mm ja naaraan 3,5–4 mm. Hämähäkin pituus mitataan ilman jalkoja. 

## Lähteet

## Aiheesta muualla
* araneae
* british spiders
Kivikkohämähäkit

**Kivikkohämähäkit**  eli **kivikit** (Gnaphosidae) on hämähäkkiheimo. 

Aikuiset kivikkohämähäkit ovat 2–18 mm pitkiä, lyhytjalkaisia ja vartaloltaan hoikkia tai keskitukevia. Niillä on kahdeksan silmää kahdessa neljän silmän rivissä. Kivikkohämähäkit syövät pääasiassa muita hämähäkkejä. Ne eivät saalista verkon avulla vaan juoksemalla uhrinsa kiinni.

## Suomessa esiintyvät lajit
Suomessa on tavattu 46 lajia kivikkohämähäkkejä.
* *Berlandina cinerea* hietaharjakki
* *[[Callilepis nocturna]]* muurahaiskivikki
* *Drassodes cupreus* kuparihiirikki
* *Drassodes pubescens* samettihiirikki
* *Drassodes villosus* mäntyhiirikki
* *Drassyllus lutetianus* luhtaviuhukki
* *Drassyllus praeficus* ketoviuhukki
* *Drassyllus pumilus* paahdeviuhukki
* *Drassyllus pusillus* hietaviuhukki
* *Gnaphosa bicolor* punaharjakki
* *Gnaphosa lapponum* suoharjakki
* *Gnaphosa leporina* nummiharjakki
* *Gnaphosa microps* tihruharjakki
* *Gnaphosa montana* havuharjakki
* *Gnaphosa muscorum* paahdeharjakki
* *Gnaphosa nigerrima* luhtaharjakki
* *Gnaphosa orites* tundraharjakki
* *Gnaphosa sticta* tunturiharjakki
* *Haplodrassus cognatus* kaarnamyyräkki
* *Haplodrassus moderatus* suomyyräkki
* *Haplodrassus signifer* kangasmyyräkki
* *Haplodrassus silvestris* lehtomyyräkki
* *Haplodrassus soerenseni* metsämyyräkki
* *Haplodrassus umbratilis* hietamyyräkki
* *Micaria aenea* pronssikiillokki
* *Micaria alpina* tunturikiillokki
* *Micaria formicaria* muurahaiskiillokki
* *Micaria fulgens* rinnekiillokki
* *Micaria lenzi* dyynikiillokki
* *Micaria nivosa* kirjokiillokki
* *Micaria palmgreni* pikkukiillokki
* *Micaria pulicaria* metallikiillokki
* *Micaria silesiaca* hietakiillokki
* *Micaria subopaca* runkokiillokki
* *Micaria tripunctata* lapinkiillokki
* *Phaeocedus braccatus* täpläkivikki
* *Poecilochroa variana* kirjokivikki
* *Scotophaeus quadripunctatus* kotikivikki
* *Sosticus loricatus* hiivikki
* *Zelotes clivicola* varpuviuhukki
* *Zelotes electus* punaviuhukki
* *Zelotes exiguus* kalkkiviuhukki
* *Zelotes latreillei* niittyviuhukki
* *Zelotes longipes* nummiviuhukki
* *Zelotes petrensis* kiviviuhukki
* *Zelotes subterraneus* maaviuhukki

## Lähteet
Muurahaiskivikki

**Muurahaiskivikki** (*Callilepis nocturna*) on kivikkohämähäkkien heimoon Gnaphosidae kuuluva hämähäkki. Se on päiväaktiivinen ja saalistaa ravinnokseen muurahaisia. Metsästysmenetelmänä muurahaiskivikki käyttää tuntosarven juureen annettua myrkkypistosta, jonka seurauksena muurahainen alkaa kävellä ympyrää ja pian kuolee. Muurahaiskivikki ei kudo verkkoa saalistustarkoituksiin. Se elää ja liikkuu maan tasalla ja kivien alla. Muurahaiskivikki viihtyy rantojen lähettyvillä.

Koiraan pituus on 2,8–4,7 mm ja naaraan pituus 3,8–5,9 mm. Hämähäkkien pituus mitataan ilman jalkoja. 

## Lähteet

## Aiheesta muualla

* laji.fi
* araneae
* British spiders
Vyöskorpionikorento

**Vyöskorpionikorento** (*Panorpa communis*) on mustankellertävä skorpionikorento, jonka siipikuviot ovat harmaanruskeat. Skorpionikorentojen toukat elävät maaperässä ja karikkeessa. Laji on yleinen Suomessa Oulun korkeudella asti ja esiintyy tuoreilla niityillä ja metsänreunoilla Aikuiset syövät muita hyönteisiä ja niiden raatoja.

## Ulkonäkö
Siipiväli 26-28 mm. Pää on kärsämäisesti pidentynyt. Takaruumiin kärki punertava. Koirailla pullistuneet lisääntymiselimet takaruumiin kärjessä, joita ne pitävät skorpionimaisesti koholla. Vyöskorpionikorento on sekoitettavissa yleiseen tummavyöskorpionikorentoon ja muihin skorpionikorentoihin, jotka ovat harvinaisempia. Siipien värikuvioiden tummuus ja sijainti toimivat erotustuntomerkkinä: etusiipien tyvitäplä vyöskorpionikorennolla pieni tai puuttuva, tummavyöskorpionikorennolla se ulottuu vähintään kahden siipisolun alueelle.

## Lähteet
Nauhapallokki

**Nauhapallokki** (*Neottiura bimaculata*) on pallohämähäkkien heimoon *[[Theridiidae]]* kuuluva hämähäkki.

Nauhapallokilla on vaaleanruskea vartalo, jossa on joskus tummia raitoja. Jalat ovat vaalean keltaiset. Koiraan pituus on 2,3–2,5 mm ja naaraan pituus 2,5–3,5 mm. Hämähäkkien pituus mitataan ilman jalkoja.

Nauhapallokkia tavataan matalan kasvillisuuden seassa Pohjois-Amerikassa, Euroopassa ja Aasiassa. Alpeilla se ei nouse yli tuhannen metrin korkeuteen.

## Lähteet

## Aiheesta muualla
* araneae
Your Finnish Friends

**Your Finnish Friends ry** (lyh. **YFF**) on vuonna 2022 perustettu suomalainen hyväntekeväisyysjärjestö, joka avustaa Ukrainan sodassa taistelevia suomalaisvapaaehtoisia ja Ukrainan asevoimia. YFF ry lähettää hankinnat Suomesta suoraan Ukrainaan eikä käytä toiminnassaan välikäsiä.

## Historia
Your Finnish Friends ry:n perustamiskokous pidettiin 23. maaliskuuta 2022 ja yhdistyksen puheenjohtajaksi valittiin Kasper Kannosto. Yhdistyksen ensimmäinen avustuskuljetus lähti Ukrainana maaliskuussa 2022 ja se sisälsi mm. vaatteita, taisteluliivejä, retkeily- ja ensiaputarvikkeita ja viestintävälineitä.

Lokakuussa 2023 Your Finnish Friends ry:n puheenjohtaja Kasper Kannosto vaati Ukrainassa taisteleville suomalaisille veteraanistatusta. Hänen mukaansa tämä edesauttaisi mm. Ukrainasta palaavien kuntoutukseen pääsyä.

Marraskuussa 2023 Your Finnish Friends ry ja Ukrainalaisten yhdistys Suomessa toivat Helsingin Kansalaistorille näytille Ukrainassa tuhotun venäläispanssarivaunun. Venäjän Helsingin-suurlähetystö lähetti tankkitempauksen johdosta Suomen ulkoministeriölle nootin, jossa se "ilmaisi tuohtumuksensa" näyttelyyn liittyen. Myös venäläismedia ''RIA Novostin'' haastattelema diplomaattilähde kutsui tankin esillepanoa ”pyhäinhäväistykselliseksi toimeksi”, joka ”sytyttää vihaa Venäjää vastaan”. YFF ry:n ja ukrainalaisyhdistyksen marras-joulukuussa 2023 järjestämä "tankkikeräys" keräsi noin 21 300 euroa ensiavun ja evakuoinnin tarpeisiin Ukrainaan. 

Yhdistyksen virallisena osoitteena ollut pyöräliike Helsingin Lauttasaaressa paloi yöllä 3. maaliskuuta 2026. Palosta epäillään tuhopolttoa, ja poliisi otti kiinni 17-vuotiaan epäillyn.

## Toiminta
YFF kerää lahjoituksia tilisiirroilla sekä MobilePay- ja PayPal-lahjoituksin. Lisäksi järjestö myy erilaisia tukituotteita, kuten YFF-logolla varustettuja paitoja, pipoja ja huppareita.

Ensimmäisen toimintavuotensa, vuoden 2022, aikana yhdistys keräsi lahjoituksia noin 29 500 euron edestä ja teki hankintoja Ukrainaan 23 600 eurolla. Suurimpana hankintana oli 5000 euron arvoinen lava-auto.

## Lähteet

## Aiheesta muualla

* Your Finnish Friends ry:n tilinpäätös 2022
* Your Finnish Friends ry:n puheenjohtaja Kasper Kannosto Ylen A-Studiossa 19.2.2024
Pohjanmustamuurahainen

**Pohjanmustamuurahainen** eli **pohjanmustahainen** (*Formica lemani*) on *[[Formica]]*-sukuun kuuluva ruumiiltaan kokonaan ruskea muurahaislaji. Työläisen koko on 4,5–7 millimetriä. Lajia esiintyy koko Suomessa, mutta se on yleisempi maan keski- ja pohjoisosissa. Etelä-Suomessa yleisempi laji on hyvin samannäköinen ja elintavoiltaan samankaltainen mustamuurahainen (*Formica fusca)*. Lajit erottaa toisistaan pohjanmustamuurahaisen karvaisemman selkäkilven ja jalkojen perusteella.

Pohjanmustamuurahainen ei rakenna kekoja, vaan pesii maan alla, kannossa, mättäässä tai lahopuussa. Pesässä on yleensä joitakin satoja tai muutamia tuhansia työläisiä. Pesissä saattaa olla useita kuningattaria, tyypillisesti 1-10. Laji elää monenlaisissa elinympäristöissä, kuten hakkuuaukioilla, teiden penkoilla ja metsien ja soiden reunoilla.

## Lähteet
Korosteriipukki

**Korosteriipukki** (*Neriene emphana*) on riippuhämähäkkien heimoon Linyphiidae kuuluva laji, jonka voi tunnistaa paljain silmin takaruumiin kuvioista.

Koiraan pituus on 3.6-4 mm ja naaraan 4-6.5 mm. Hämähäkkien pituus mitataan ilman jalkoja. 

## Viitteet

## Aiheesta muualla

* laji.fi
Suomen Hyönteisseura

**Suomen Hyönteisseura ry** eli **Entomologiska Föreningen i Finland** **rf** (engl. *The Entomological Society of Finland*) on vuonna 1919 perustettu hyönteistieteellinen yhdistys, jonka tarkoituksena on edistää hyönteisten tuntemusta, tutkimusta ja suojelua sekä toimia hyönteistutkijoiden ja -harrastajien yhdyssiteenä. Hyönteisten lisäksi seuran toimialaan kuuluvat myös hämähäkkieläimet ja tuhatjalkaiset.

## Historia

Seura aloitti toimintansa vuonna 1919 nimellä Entomologiska Klubben i Helsingfors – Helsingin Hyönteistieteellinen Kerho. Vuonna 1921 kerho muutettiin yhdistykseksi ja nimi muuttui muotoon Entomologiska Föreningen i Helsingfors – Helsingin Hyönteistieteellinen Yhdistys (*Societas Entomologica Helsingforsiensis*). Vuonna 1935 osa suomenkielisistä jäsenistä irtautui yhdistyksestä ja perusti oman Suomen Hyönteistieteellisen Seuran, kunnes vuonna 2022 seurat yhdistyivät ja uudeksi nimeksi tuli Suomen Hyönteisseura.

## Toiminta
Seura järjestää kokouksia ja retkiä sekä myöntää apurahoja opinnäytetöihin, tutkimushankkeisiin ja tutkimus- ja kongressimatkoihin. Lisäksi seura kehittää hyönteisten yleiskielisiä nimistöjä. Seura on osakkaana Hyönteistarvike Tibiale Oy:ssä.

## Seuran julkaisuja

Vuosina 1921–1989 seura julkaisi Notulae Entomologicae -nimistä hyönteistieteellistä lehteä ja vuosina 1990–2019 se osallistui Entomologica Fennica -lehden julkaisuun yhdessä Suomen Hyönteistieteellisen Seuran, Suomen Perhostutkijain Seuran ja Turun Eläin- ja Kasvitieteellisen Seuran kanssa.

## Organisaatio
Seuran asioita hoitaa hallitus, jonka muodostavat puheenjohtaja, varapuheenjohtaja, sihteeri, rahastonhoitaja ja näiden lisäksi kolme muuta jäsentä. Hallitus valitaan seuran vuosikokouksessa ja sen toimikausi on vuosikokousten välinen aika.

### Puheenjohtajat

* Runar Forsius 1919–1935
* Åke Nordström 1936–1938
* Rolf Krogerus 1939–1948
* Richard Frey 1949–1954
* Håkan Lindberg 1955–1965
* Harry Krogerus 1966–1982
* Martin Meinander 1983–1996
* Olof Biström 1997–2013
* Tomas Roslin 2014–2015
* Gunilla Ståhls-Mäkelä 2016–2022
* Marko Nieminen 2022–

## Lähteet

## Aiheesta muualla

* Suomen Hyönteisseuran kotisivu
* Helsingin Hyönteistieteellisen Yhdistyksen kotisivu